૯મી જુલાઈએ સવારે રાજકોટમાં પગ મૂકતાંની સાથે જ કેજરીવાલે રાજ્યનાં મુખ્યપ્રધાન આનંદીબહેન પટેલને નિશાન બનાવ્યાં હતાં. રાજકોટ એરપોર્ટ પર ઊતર્યા બાદ તેઓ સીધા દર્શનાર્થે સોમનાથ જવા રવાના થયા હતા. શહેરથી આશરે ૧પ કિલોમીટર દૂર પારડી ગામે એક કાર્યકરની વાડીએ તેમના કાફલાએ થોડો વિરામ લીધો હતો, જ્યાં એક સામાન્ય કાર્યકરની જેમ તેમણે ખાટલા પર બેસીને ચાની ચૂસકી લેતાં લેતાં ચર્ચા કરી હતી અને કહ્યું હતું કે, “આનંદીબહેને ભલે સત્તાના જોરે સુરતના વેપારીઓ સાથેની મારી મિટિંગ રદ કરાવી, પરંતુ ભોળાનાથનાં દર્શને આવતાં મને કોઈ રોકી નહીં શકે.”